શ્રી ગણપતિ ઘરે લાવવા કે પંડાલ માટે ૧, ૩, ૫, ૭, ૯ દિવસ રાખી શકાય છે. તેમની પંચોયચાર, દશોપચાર, ષોડષોપચાર વિધિથી પૂજન થાય છે. તો કેટલીક વખત આર્થિક રીતે અથવા સમયમર્યાદા પણ પૂજનમાં બાધક બને છે, તેનાં ઉકેલ સ્વરૂપ પૂજા કરનાર માટે “માનસી પૂજા” વધુ ઉપયોગી થાય છે. જેમાં શ્રી ગણપતિની છબી કે મૂર્તિની આંખો બંધ કરી કલ્પના કરવી. પછી પંચોપચાર, દશોપચાર કે ષોડષોપચાર વિધિની ક્રિયાઓની ભાવના કરવી. આ રીતે માનસી પૂજા સંપૂર્ણ ગણાય છે. ગણપતિજી ભાવનાં ભૂખ્યા છે.